**METODOLOGIA DE SELECȚIE A FISELOR DE PROIECTE DE INVESTII**

Pentru pregatirea perioadei de programare 2021-2027, **Guvernul Romaniei a adoptat *Ordonanța de urgență nr. 88/2020 privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare***, astfel încât sa se poata asigura rambursarea eficienta a cheltuielilor avand in vedere noile prevederi din regulamente. Astfel, au fost create premisele necesare pentru atingerea unui grad de absorbție ridicat, care să asigure un impact semnificativ al fondurilor europene în economia României. Pentru a evita dezangajarea fondurilor la sfârșitul anului 2023, se estimează că cel puțin 50% din totalul proiectelor de investiții ar trebui elaborate astfel ȋncât activitățile din cadrul acestora să demareze cel târziu la sfârșitul anului 2021.

In data de 17 iulie 2020 a fost lansat **Ghidul solicitantului aferent apelului de proiecte din cadrul POAT destinat pregătirii de proiecte pentru cele cinci domenii (5 Domenii), respectiv:**

* **Mobilitate urbană;**
* **Regenerare urbană;**
* **Infrastructură rutieră de interes județean,**inclusiv variantele ocolitoare și/sau drumuri de legătură;
* Centre de agrement / baze turistice /**tabere școlare\*;**
* **Infrastructură și servicii publice de turism, inclusiv obiective de patrimoniu cu potențial turistic.**

*\*In conformitate cu informațiile furnizate de Ministerul Tineretului și Sportului, la nivelul regiunii Sud-Vest Oltenia nu exista identificate locații pentru tabere scolare care sa corespunda condițiilor prevăzute de OUG 88/2020 si Ghidul Solicitantului***.**

Alocarea bugetară la nivelul regiunii SV Oltenia aferentă acestui apel este **de 36.836.976 lei** (**7.604.660 euro) din care:**

* **sprijinul financiar pentru elaborarea documentațiilor pentru cele 4 domenii, este de 34.995.127 lei (7.224.427 euro)**
* sprijin financiar pentru ADR (maximum 5% din valoarea eligibilă a proiectului) pentru managementul și implementarea proiectelor

**Din analiza efectuata la nivel regional cu privire la intenția autorităților publice locale de a depune proiecte prin care sa realizeze documentatia tehnico- economica pentru investițiile ce se doresc realizate prin POR 2021- 2027, s-a constatat ca valoarea nerambursabila estimativa a acestora depășește dublul sumei alocate.**

In acest context, a fost elaborata prezentul document, **Metodologia de selecție a Fiselor de proiecte de investii,**  in baza căreia se va realiza selectarea proiectelor din regiunea Sud-Vest Oltenia pentru care se va acorda sprijin financiar in elaborarea documentațiilor tehnico-economice, **in cadrul unui proces nediscriminatoriu și transparent**, cu respectarea dispozitiilor **OUG nr. 88/2020** si a **Ghidului din cadrul POAT 2014 – 2020** destinat pregătirii proiectelor de infrastructură în domeniile mobilitate urbană, regenerare urbană, infrastructură rutieră de interes județean, inclusiv variantele ocolitoare și/sau drumuri de legătură, centre de agrement/baze turistice (tabere școlare) și infrastructură și servicii publice de turism, inclusiv obiective de patrimoniu cu potenţial turistic.

*Metodologia de selecție va avea in vedere asigurarea unei* ***distribuții echilibrate si echitabile a proiectelor pentru cele 5 județe ale regiunii*** *precum si* ***posibilitatea ca un număr cat mai mare de UAT-uri sa isi poată pregăti documentația pentru proiecte.***

**CALENDAR ESTIMATIV**

|  |  |  |
| --- | --- | --- |
| **Nr. crt.** | **Perioada** | **Activități derulate** |
| 1 | 10 august | * ADR Sud-Vest va transmite către AM POAT criteriile suplimentare de evaluare a fiselor de investiții si Metodologia de evaluare; * ADR Sud-Vest va posta pe site-ul instituției Metodologia de evaluare si a criteriilor suplimentare de evaluare; * ADR Sud-Vest va informa potențiali beneficiari (UAT orașe si CJ) cu privire la toate aspectele legate de depunerea si evaluarea Fiselor de investiții. In acest sens va fi transmis un Pachet informativ care va conține: Ghidul 5D, criteriile suplimentare de selecție aprobate de CDR, Fisele de investiții, Metodologia de evaluare si selecție a Fiselor, Grilele de evaluare pentru fiecare domeniu. |
| 2 | 10 august-7 septembrie  **Perioada de depune a Fiselor de investiții la ADR SV Oltenia** | * In acesta perioada ADR Sud-Vest va asigura help desk-ul pentru potențialii beneficiari in vederea elaborării fiselor de investiții; |
| **3** | **7 septembrie** | **Termen maxim de depunere a fișelor de investiții de către APL/CJ-uri** |
| 4 | 8-18 septembrie  (30 septembrie este data limita, conform Ghid) | * ADR Sud-Vest va asigura evaluarea fiselor de investiții ale potențialilor beneficiari; * ADR Sud-Vest va elabora Fisa propunerii de proiect; * ADR Sud-Vest va transmite Fisa propunerii de proiect către AM POAT. |
| 5 | 21 septembrie-  9 octombrie  (30 octombrie este data limita pentru încărcarea Cererii de finantare in My SMIS, conform Ghid) | * ADR Sud-Vest va încheia Acordurile de parteneriat cu UAT/CJ; * ADR SV va elabora Cererea de finanțare * după includerea de către AM POAT a Fisei propunerii de proiect in Planul de proiecte 2020 si aprobarea acesteia in CM POAT, ADR Sud-Vest va depune Cererea de Finanțare in My SMIS; |

**In cazul apariției unor situații obiective (modificări legislative, modificări al Ghidului solicitantului, etc), ce pot determina modificări asupra calendarului propus sau asupra Metodologiei de evaluare si selecție, dar care nu afectează Criteriile suplimentare, ADR SV Oltenia va opera aceste modificări si le va aduce la cunoștința potențialilor beneficiari.**

**EVALUAREA FISELOR DE INVESTITII**

In perioada **8 - 18 septembrie** se va desfășura Evaluarea fiselor de investiții ale potențialilor beneficiari.

Procesul de evaluare de va desfășura după cum urmează:

* **Pasul 1.** **Verificarea conformității administrative si a eligibilității**

Fisele de investii depuse vor fi evaluate in conformitate cu cele 4 Grile de evaluare a conformității administrative si a eligibilității – **ANEXELE 1A, 1B, 1C, 1D**

(cate una pentru fiecare dintre domeniile: **Mobilitate urbană; Regenerare urbană; Infrastructură rutieră de interes județean,**inclusiv variantele ocolitoare și/sau drumuri de legătură; **Infrastructură și servicii publice de turism, inclusiv obiective de patrimoniu cu potențial turistic).**

Având in vedere stadiul incipient in care se afla negocierile cu Comisia Europeana cu privire la structura noului PO Regional 2021-2027, **nu se vor selecta fise de proiect care propun proiecte de investitii care ar putea intra sub incidenta ajutorului de stat**. Acest aspect va fi verificat in aceasta etapa.

In cadrul acestei etape este verificata îndeplinirea criteriilor obligatorii prevăzute in OUG 88/2020. Acestea sunt **criterii eliminatorii** și trebuie îndeplinite cumulativ pentru proiectele de investiții aferente fiecărui domeniu să fie selectate pentru pregătire.

* **Pasul 2 Evaluarea criteriilor suplimentare**

In aceasta etapa vor fi incluse doar fisele de investiții care au fost declarate admise in cadrul evaluării conformității administrative si a eligibilității.

In cadrul acestei etape vor fi evaluate si punctate Fisele de Investiții pe baza grilelor de evaluare a criteriilor suplimentare - **ANEXELE 2A, 2B, 2C, 2D.**

Fiecare fisa de investiții depusa va fi evaluata de către doi evaluatori (experți nominalizați din cadrul ADR Sud-Vest Oltenia).

Pentru criteriile suplimentare fiecare evaluator va acorda un punctaj raportat la modalitatea de punctare stabilita. Vor fi calculate notele finale pe fiecare criteriu făcându-se media aritmetica a notelor acordate de evaluatori, pe subcriterii.

Nota acordata de fiecare evaluator fisei/fiselor evaluate se obține din media aritmetica a notelor finale aferente fiecărui criteriu in parte.

In cadrul celor doua etape de evaluare, ADR Sud-Vest Oltenia poate solicita cate o clarificare potențialilor beneficiari. cu termen de răspuns de maxim 3 zile lucrătoare. Răspunsurile transmise după acest termen nu vor fi luate in considerare. In cazul in care solicitantul nu răspunde la solicitarea de clarificări, fisa va fi punctata in baza informațiilor existente.

Nota fisei de proiect, care va sta la baza prioritizarii realizate de ADR, rezulta din media aritmetica a notelor acordate de fiecare evaluator fisei/fiselor evaluate.

În urma finalizării evaluării, ADR SV Oltenia va notifica solicitanți cu privire la rezultatele evaluării.

Solicitanții pot depune contestații in maxim 2 zile lucrătoare de la primirea notificării.

**IERARHIZAREA FISELOR DE INVESTITII**

După finalizarea procesul de evaluare se va realiza o lista pentru fiecare dintre cele cinci județe ale regiunii care va cuprinde, pentru fiecare domeniu, ierarhia Fiselor de Investitii.

Ierarhizarea fiselor de proiecte si încadrarea in alocarea financiara pentru Regiunea Sud-Vest Oltenia va tine cont de **respectarea conditionalitatilor prevăzute in OUG 88/2020, prioritizarea domeniilor dar si *asigurarea unei distribuții echilibrate a proiectelor pentru cele 5 județe ale regiunii.***

* **Respectarea conditionalitatilor prevăzute in OUG 88/2020, respectiv:**
* **Un județ** **poate obține sprijin financiar** pentru documentația tehnico-economică aferentă **unui singur proiect de infrastructură rutieră de interes județean,** inclusiv variantele ocolitoare și/sau drumuri de legătură.

Lista proiectelor finantabile pentru infrastructură rutieră de interes județean, inclusiv variantele ocolitoare și/sau drumuri de legătură se aproba in CDR existand: lista proiectelor finantabile si lista proiectelor in rezerva.

* **O regiune de dezvoltare poate obține sprijin financiar** pentru elaborarea de documentații pentru **cel mult un număr de proiecte de infrastructură publică de turism, inclusiv obiective de patrimoniu cu potențial turistic, egal cu numărul de județe componente ale regiunii- maxim 5**
* **O unitate administrativ teritorială poate obține sprijin financiar** pentru documentația tehnico-economică aferentă **unui singur proiect de mobilitate urbană.**
* **O unitate administrativ teritorială** **poate obține sprijin financiar** pentru documentația tehnico-economică aferente **unui singur proiect de regenerare urbană.**
* **Ierarhizarea fiselor de proiecte se va realiza in ordinea următoare a domeniilor :**

1. infrastructură rutieră de interes județean, inclusiv variantele ocolitoare și/sau drumuri de legătură;
2. infrastructura publică de turism, inclusiv obiective de patrimoniu cu potențial turistic;
3. regenerare urbana;
4. mobilitate urbana;

Acesta prioritizare a avut la baza următoarele considerente:

* Asigurarea finanțării pentru documentațiile aferente celor 5 proiecte care vizează domeniul infrastructura rutiera de interes județean (cate una pentru fiecare județ al regiunii) aflate in lista prioritizata prin Hotărâre a CDR SV Oltenia
* Finanțarea a 5 documentații la nivelul regiunii pentru infrastructura publică de turism, inclusiv obiective de patrimoniu cu potențial turistic,pentru a îndeplini condiționalitatea prevăzută in OUG 88/2020. Documentațiile necesare acestor tipuri de proiecte au o complexitate mai mare, in concordantă cu legislația in vigoare
* Condițiile pentru finanțarea proiectelor de mobilitate urbana in viitoarea perioada de programare se afla încă in proces de negociere, existând la aceasta data unele aspecte legate de eligibilitatea activităților care nu sunt pe deplin clarificate.
* ***Asigurarea unei distribuții echilibrate si echitabile a proiectelor pentru cele 5 județe ale regiunii.*** Se va avea in vedere ca numărul de proiecte ce vor fi implementate in fiecare județ sa fie cat mai echilibrat, rezultat in urma unei selecții transparente, ținând totodată cont de numărul proiectelor depuse. Întrucât se dorește ca un număr cat mai mare de UAT sa isi poată finanța documentatia tehnico- economica pentru proiectele ce vor fi depuse in perioada 2021- 2027, ***se va limita valoarea nerambursabila fără TVA*** a documentatiei tehnico- economice pentru domeniile ***infrastructură rutieră de interes județean, inclusiv variantele ocolitoare și/sau drumuri de legătură*** si respectiv ***infrastructura publică de turism, inclusiv obiective de patrimoniu cu potențial turistic,*** la ***500.000 Euro***

**Având la baza cele trei principii enunțate mai sus, procesul de ierarhizare a Fiselor de investiții va parcurge următorii pași:**

* **Pasul 1 –** Se vor propune spre finanțaredocumentațiile tehnico-economice pentru cele 5 proiecte de infrastructură rutieră de interes județean (cate unul pentru fiecare dintre județele regiunii), care au fost prioritizate de către CDR SV Oltenia.
* **Pasul 2** – Se vor propune spre finanțaredocumentațiile tehnico-economice ale proiectelor de infrastructură publică de turism, inclusiv obiective de patrimoniu cu potențial turistic **din fiecare județ, respectiv proiectul care a obținut cel mai mare punctaj dintre cele depuse pentru județul respectiv**

In cazul in care, din unul sau din mai multe județe nu au fost depuse Fise pentru acest domeniu, lista proiectelor va fi completata cu următoarele proiecte din celelalte județe, in ordinea punctajelor, din ierarhia la nivel regional.

* **Pasul 3 -**  Se vor propune spre finanțare 5 proiecte pentru domeniul regenerare urbana, respectiv proiectul care a obținut punctajul cel mai mare la nivelul fiecărui județ
* **Pasul 4** - Se vor propune spre finanțare 5 proiecte pentru domeniul mobilitate urbana, respectiv proiectul care a obținut punctajul cel mai mare la nivelul fiecărui județ
* **Pasul 5** - In cazul in care, după parcurgerea Pașilor 1-4, suma alocata regiunii nu va fi acoperită, vor fi repetați Pașii 3 si 4 pana la acoperirea sumei alocate

In cazul in care in autoritățile publice dintr-un județ nu exista suficiente Fise care sa acopere unul dintre cele doua domenii (regenerare si mobilitate urbana) **au prioritate Fisele din celălalt domeniu pentru județul respectiv** pentru a asigura o alocare cat mai echilibrata a fondurilor la nivelul județelor.

În cazul în care vor exista proiecte care nu se încadrează in alocarea regionala, se va constitui **o listă de rezervă** cu fișele de proiect care îndeplinesc condițiile stabilite în OUG nr. 88/2020, acestea putând fi luate în calcul în cazul în care sunt identificate economii în cadrul altor proiecte ale aceleiași regiuni. Procesul de selecție pentru lista de rezerva va respecta etapele menționate mai sus.

Din lista de rezerva, in cazul disponibilizării unor sume, proiectele vor trece in lista proiectelor finanțabile urmând aceleași etape menționate mai sus.

Atașam un exemplu pentru prioritizarea Fiselor de proiect.